CELEX: 32014R1282
Language: mt
Date: 2014-12-02 00:00:00
Title: Regolament ta' Implimentazzjoni tal-Kummissjoni (UE) Nru 1282/2014 tat- 2 ta' Diċembru 2014 li jemenda r-Regolament (UE) Nru 180/2014 f'dak li għandu x'jaqsam ma' kwantitajiet massimi ta' prodotti pproċessati li jistgħu jiġu esportati jew konsenjati mir-reġjuni ultraperiferiċi Spanjoli u Franċiżi u l-pajjiżi terzi kkonċernati

3.12.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 347/13
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 1282/2014
      tat-2 ta' Diċembru 2014
      li jemenda r-Regolament (UE) Nru 180/2014 f'dak li għandu x'jaqsam ma' kwantitajiet massimi ta' prodotti pproċessati li jistgħu jiġu esportati jew konsenjati mir-reġjuni ultraperiferiċi Spanjoli u Franċiżi u l-pajjiżi terzi kkonċernati
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 228/2013 tal-Parlament Ewropew u tal-Kunsill tat-13 ta' Marzu 2013 li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni u li jħassar ir-Regolament tal-Kunsill (KE) Nru 247/2006 (1), u b'mod partikolari l-Artikolu 14 tiegħu
      Billi:
      
                  (1)
               
               
                  L-Artikolu 15(1) tar-Regolament ta' Implimentazzjoni tal-Kummissjoni (UE) Nru 180/2014 (2) jipprovdi l-possibbiltà għall-operaturi li jesportaw, fil-kuntest ta' flussi tal-kummerċ tradizzjonali jew tal-kummerċ reġjonali, u li jikkonsenjaw, fil-kuntest ta' flussi tradizzjonali ta' kummerċ, prodotti pproċessati li fihom materja prima li bbenefikat mill-arranġamenti speċifiċi ta' provvista kif imsemmi fl-Artikolu 10 tar- Regolament (UE) Nru 228/2013. Il-proċessuri li beħsiebhom jesportaw jew jikkonsenjaw dawk il-prodotti f'dan il-kuntest jistgħu jagħmlu dan fil-limiti tal-kwantitajiet annwali indikati fl-Annessi II sa V tar-Regolament (UE) Nru 180/2014. Il-lista ta' pajjiżi terzi li lejhom jistgħu jiġu esportati dawk il-prodotti hija stabbilita fl-Anness VI ta' dak ir-Regolament ta' Implimentazzjoni.
               
            
                  (2)
               
               
                  L-awtoritajiet Franċiżi talbu lill-Kummissjoni tadatta l-lista fl-Anness II tar-Regolament (UE) Nru 180/2014 fir-rigward ta' Martinique billi taqleb il-kwantitajiet massimi ta' prodotti pproċessati li jikkorrispondu għall-kodiċijiet NM 0403 10 u NM 1101 00 u billi żżid il-kwantitajiet għall-prodotti korrispondenti għall-kodiċijiet NM 2202, NM 2105 u NM 2007. Għall-Gwadelup, talbu lill-Kummissjoni tadatta din il-lista billi taqleb il-kwantitajiet massimi għall-prodotti li jikkorrispondu għall-kodiċijiet NM 1101 00 u NM 2309 90, u billi zżid il-kwantitajiet għall-prodotti li jikkorrispondu għall-kodiċi NM 0402 10 u NM 2007, 2008 u 2009. Talbu wkoll li jiżdiedu pajjiżi terzi ġodda għal Martinique u għall-Gwadelup fil-lista fl-Anness VI ta' dak ir-Regolament ta' Implimentazzjoni.
               
            
                  (3)
               
               
                  Il-kwantitajiet massimi ta' prodotti pproċessati li jistgħu jiġu esportati jew jintbagħtu kull sena mill-Gżejjer Kanarji fil-kuntest tal-esportazzjonijiet u tal-konsenji tradizzjonali huma stabbiliti fl-Anness IV tar-Regolament ta' Implimentazzjoni (UE) Nru 180/2014 u l-kwantitajiet li jistgħu jiġu esportati kull sena mill-Gżejjer Kanarji fil-kuntest tal-kummerċ reġjonali huma stabbiliti fl-Anness V ta' dak ir-Regolament ta' Implimentazzjoni.
               
            
                  (4)
               
               
                  L-awtoritajiet Spanjoli talbu lill-Kummissjoni biex tissimplifika l-listi fl-Annessi IV u V tar-Regolament (UE) Nru 180/2014 billi jingħaddu flimkien il-kwantitajiet ta' prodott ipproċessat li jikkorrispondu għas-subintestaturi relatati mal-kodiċijiet NM 1806 u NM 1905.
               
            
                  (5)
               
               
                  Għalhekk ir-Regolament ta' Implimentazzjoni (UE) Nru 180/2014 għandu jiġi emendat skont dan.
               
            
                  (6)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat ta' Ġestjoni għall-Pagamenti Diretti,
               
            ADOTTAT DAN IR-REGOLAMENT:
      Artikolu 1
      Emenda tar-Regolament ta' Implimentazzjoni (UE) Nru 180/2014
      L-Annessi II, III, V u VI tar-Regolament (UE) Nru 180/2014 huma emendati skont l-Anness ta' dan ir-Regolament.
      Artikolu 2
      Dħul fis-seħħ
      Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-2 ta' Diċembru 2014.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 78, 20.3.2013, p. 23.
      
         (2)  Ir-Regolament ta' Implimentazzjoni tal-Kummissjoni (UE) Nru 180/2014 tal-20 ta' Frar 2014 li jistabbilixxi r-regoli għall-applikazzjoni tar-Regolament (UE) Nru 228/2013 tal-Parlament Ewropew u tal-Kunsill li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni (ĠU L 63, 4.3.2014, p. 13).
      
         ANNESS
         L-Annessi II, IV, V u VI tar-Regolament ta' Implimentazzjoni (UE) Nru 180/2014 huma emendati kif ġej:
         
                     (1)
                  
                  
                     Fl-Anness II, it-Tabelli għal Martinique u għall-Gwadelup huma sostitwiti b'dan li ġej:
                     
                        “Martinique
                     
                     
                                 (Il-kwantità f'kilogrammi (jew f'litri*))
                              
                           
                                 Il-kodiċi tan-NM
                              
                              
                                 Lejn l-Unjoni
                              
                              
                                 Lejn pajjiżi terzi
                              
                           
                                 0403 10 
                              
                              
                                 —
                              
                              
                                 77 500 
                              
                           
                                 1101 00 
                              
                              
                                 —
                              
                              
                                 199 500 
                              
                           
                                 2309 90 
                              
                              
                                 —
                              
                              
                                 102 000 
                              
                           
                                 2202 
                              
                              
                                 229 000 
                              
                              
                                 5 500 
                              
                           
                                 2105 
                              
                              
                                 146 000 
                              
                              
                                 —
                              
                           
                                 2007 
                              
                              
                                 1 000 
                              
                              
                                 500
                              
                           
                        
                     
                        Il-Gwadelup
                     
                     
                                 (Il-kwantità f'kilogrammi (jew f'litri*))
                              
                           
                                 Il-kodiċi tan-NM
                              
                              
                                 Lejn l-Unjoni
                              
                              
                                 Lejn pajjiżi terzi
                              
                           
                                 0402 10 
                              
                              
                                 45 000 
                              
                              
                                 —
                              
                           
                                 1101 00 
                              
                              
                                 —
                              
                              
                                 128 000 
                              
                           
                                 2309 90 
                              
                              
                                 —
                              
                              
                                 522 000 
                              
                           
                                 2007 -2008 -2009 
                              
                              
                                 4 000 
                              
                              
                                 —”
                              
                           
               
                     (2)
                  
                  
                     L-Anness IV huwa emendat kif ġej:
                     
                                 (a)
                              
                              
                                 il-linji li jikkorrispondu għas-subtitli 1806 10, 1806 20, 1806 31, 1806 32 u 1806 90 huma sostitwiti b'dan li ġej:
                                 
                                             “1806 
                                          
                                          
                                             490 500 
                                          
                                          
                                             265 000 ”
                                          
                                       
                           
                                 (b)
                              
                              
                                 il-linji li jikkorrispondu għas-subtitli 1905 20, 1905 31, 1905 32, 1905 40 u 1905 90 huma sostitwiti b'dan li ġej:
                                 
                                             “1905 
                                          
                                          
                                             916 500 
                                          
                                          
                                             878 000 ”
                                          
                                       
                           
               
                     (3)
                  
                  
                     L-Anness V huwa emendat kif ġej:
                     
                                 (a)
                              
                              
                                 il-linji li jikkorrispondu għas-subtitli 1806 10, 1806 31, 1806 32 u 1806 90 huma sostitwiti b'dan li ġej:
                                 
                                             “1806 
                                          
                                          
                                             266 000 ”
                                          
                                       
                           
                                 (b)
                              
                              
                                 il-linji li jikkorrispondu għas-subtitli 1905 31 u 1905 32 huma sostitwiti b'dan li ġej:
                                 
                                             “1905 
                                          
                                          
                                             225 000 ”
                                          
                                       
                           
               
                     (4)
                  
                  
                     Il-parti tal-Anness VI li jikkonċerna d-dipartimenti ultraperiferiċi Franċiżi hija sostitwita b'dan li ġej:
                     “Réunion: il-Mawrizju, il-Madagaskar u l-Komoros
                     
                        Martinique: L-Antilli Minuri (*), is-Surinam u Ħaiti
                     
                        Il-Gwadelup: L-Antilli Minuri, is-Surinam u Ħaiti
                     
                        Il-Gujana Franċiża: il-Brażil, is-Surinam u l-Gujana
                     
                        (*)  L-Antilli Minuri: il-Gzejjer Verġni, Saint Kitts u Nevis, l-Antigwa u Barbuda, Dominika, Santa Luċija, Saint Vincent u l-Grenadini, il-Barbados, Trinidad u Tobago, Sint Maarten, Angwilla.”"